CELEX: 31988R1863
Language: el
Date: 1988-06-30 00:00:00
Title: Κανονισμός (ΕΟΚ) αριθ. 1863/88 της Επιτροπής της 30ής Ιουνίου 1988 για την τροποποίηση του κανονισμού (ΕΟΚ) αριθ. 2169/86 για τον καθορισμό των λεπτομερειών ελέγχου και πληρωμής των επιστροφών στην παραγωγή στους τομείς των σιτηρών και του ρυζιού και του κανονισμού (ΕΟΚ) αριθ. 745/87 για παρέκκλιση στον προαναφερθέντα κανονισμό

Avis juridique important

|

31988R1863

Κανονισμός (ΕΟΚ) αριθ. 1863/88 της Επιτροπής της 30ής Ιουνίου 1988 για την τροποποίηση του κανονισμού (ΕΟΚ) αριθ. 2169/86 για τον καθορισμό των λεπτομερειών ελέγχου και πληρωμής των επιστροφών στην παραγωγή στους τομείς των σιτηρών και του ρυζιού και του κανονισμού (ΕΟΚ) αριθ. 745/87 για παρέκκλιση στον προαναφερθέντα κανονισμό  

Επίσημη Εφημερίδα αριθ. L 166 της 01/07/1988 σ. 0023 - 0024

***** ΚΑΝΟΝΙΣΜΟΣ (ΕΟΚ) αριθ. 1863/88 ΤΗΣ ΕΠΙΤΡΟΠΗΣ  της 30ής Ιουνίου 1988  για την τροποποίηση του κανονισμού (ΕΟΚ) αριθ. 2169/86 για τον καθορισμό των λεπτομερειών ελέγχου και πληρωμής των επιστροφών στην παραγωγή στους τομείς των σιτηρών και του ρυζιού και του κανονισμού (ΕΟΚ) αριθ. 745/87 για παρέκκλιση στον προαναφερθέντα κανονισμό  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/755 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2),  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα του ρυζιού (3), όπως τροποποιήθηκε τελευταία από τον κανονισμό (ΕΟΚ) αριθ. 3990/87 (4),  τον κανονισμό (ΕΟΚ) αριθ. 1009/86 του Συμβουλίου της 25ης Μαρτίου 1986 για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και του ρυζιού (5), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 2169/86 (6), όπως τροποποιήθηκε τελευταία από τον κανονισμό (ΕΟΚ) αριθ. 190/88 (7), θεσπίζει ότι η επιστροφή στην παραγωγή ανά τόνο βασικού αμύλου υπολογίζεται συναρτήσει της διαφοράς μεταξύ της τιμής παρεμβάσεως του αραβοσίτου και του μέσου όρου των τιμών cif που χρησιμοποιούνται για τον υπολογισμό της εισφοράς κατά την εισαγωγή του αραβοσίτου· ότι θα πρέπει, έχοντας υπόψη την τροποποίηση του καθεστώτος παρεμβάσεως και την αλλαγή των όρων της αγοράς που είχε σαν συνέπεια, να υπολογισθεί η επιστροφή στην παραγωγή με βάση τη διαφορά μεταξύ της τιμής αγοράς του αραβοσίτου και του μέσου όρου των τιμών cif·  ότι ο κανονισμός (ΕΟΚ) αριθ. 2169/86 της Επιτροπής μνημονεύει μια μέθοδο που θα χρησιμοποιηθεί για τον καθορισμό του βαθμού καθαρότητας του αμύλου· ότι έχει ωστόσο προβλεφθεί η « τροποποιημένη μέθοδος πολοσκοπήσεως Ewers» η οποία μπορεί να χρησιμοποιηθεί για μια μεταβατική περίοδο έως τις 30 Ιουνίου 1988· ότι θα πρέπει να καθοριστεί κατά ακριβή τρόπο η μέθοδος που θα χρησιμοποιηθεί και ορισμένες βελτιώσεις που παραμένουν αναγκαίες για την ενιαία εφαρμογή της προαναφερθείσας μεθόδου σε όλη την Κοινότητα· ότι θα πρέπει, συνεπώς, να παραταθεί η μέθοδος που ισχύει σήμερα έως ότου ληφθούν τα κατάλληλα αποτελέσματα·  ότι τα προϊόντα ταξινομούνται στους κωδικούς ΣΟ 3505 και 3809 και οι μέθοδοι που απαιτούνται για να καθοριστεί η σύνθεσή τους δεν έχει ακόμη αποτελέσει αντικείμενο επακριβούς ορισμού· ότι ο ορισμός που προβλέπεται από τον κανονισμό (ΕΟΚ) αριθ. 745/87 της Επιτροπής της 16ης Μαρτίου 1987 για παρέκκλιση από τον κανονισμό (ΕΟΚ) αριθ. 2169/86 καθορίζει τις λεπτομέρειες ελέγχου και πληρωμής των επιστροφών στην παραγωγή στους τομείς των σιτηρών και του ρυζιού (8), όπως τροποποιήθηκε τελευταία από τον κανονισμό (ΕΟΚ) αριθ. 3924/87 (9), θα πρέπει να παραταθεί έως ότου επέλθουν οι αναγκαίες διευκρινίσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2169/86 τροποποιείται ως εξής:  1. Στην πρώτη σειρά του άρθρου 2 παράγραφος 2 σημείο i), οι όροι «τιμή παρεμβάσεως» αντικαθίστανται από τους όρους «τιμή αγοράς».  2. Στο άρθρο 5 παράγραφος 4 δεύτερο εδάφιο έβδομη και όγδοη σειρά, οι όροι «τιμή παρεμβάσεως» αντικαθίστανται από τους όρους «τιμή αγοράς».  3. Το παράρτημα ΙΙ αντικαθίσταται από το παράρτημα του παρόντος κανονισμού.  Άρθρο 2  Στην πρώτη σειρά του άρθρου 1 του κανονισμού (ΕΟΚ) αριθ. 745/87, οι όροι «έως τις 30 Ιουνίου 1988» διαγράφονται.  Άρθρο 3  Ο παρών κανονισμός αρχίζει να ισχύει την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 110 της 29. 4. 1988, σ. 7.  (3) ΕΕ αριθ. L 166 της 25. 6. 1976, σ. 3.  (4) ΕΕ αριθ. L 377 της 31. 12. 1987, σ. 15.  (5) ΕΕ αριθ. L 94 της 9. 4. 1986, σ. 6.  (6) ΕΕ αριθ. L 189 της 11. 7. 1986, σ. 12.  (7) ΕΕ αριθ. L 19 της 23. 1. 1988, σ. 31.  (8) ΕΕ αριθ. L 75 της 17. 3. 1987, σ. 15.  (9) ΕΕ αριθ. L 369 της 29. 12. 1987, σ. 25.  ΠΑΡΑΡΤΗΜΑ  «ΠΑΡΑΡΤΗΜΑ ΙΙ  Ο βαθμός καθαρότητας του αμύλου στο ξηρό εκχύλισμα προσδιορίζεται με τη βοήθεια της τροποποιημένης μεθόδου πολοσκοπήσεως Ewers, που δημοσιεύεται στο παράρτημα Ι της τρίτης οδηγίας 72/199/ΕΟΚ της Επιτροπής της 27ης Απριλίου 1972 για τον καθορισμό των κοινοτικών μεθόδων αναλύσεως για τον επίσημο έλεγχο των ζωοτροφών (1).  (1) ΕΕ αριθ. L 123 της 29. 5. 1972, σ. 6.»